Ազիզյանները

«Ազիզյանները», սիթքոմ, որը պատմում է Ազիզյանների միջին վիճակագրական ընտանիքի մասին։ Այն արտադրվել է Կարգին Ստուդիա–ի կողմից 2016–2019 թվականներին։ Առաջին անգամ հեռարձակվել է «Արմենիա Պրեմիում» հեռուստաալիքով 2016 թվականի հոկտեմբերի 31–ին, հետագայում ՝ «Արմենիա ԹՎ»–ով։

Պատմություն 
Նախատիպը հանդիսանում է ամերիկյան «Married... with Children» սիթքոմը, որի հիման վրա էլ ձևավորվել է նախագիծը։ Այն չի կրկնօրինակում օրիգինալը․ սցենարը, կերպարները, դեպքերն ու իրադարձությունները գրվել են զրոյից։

Սիթքոմը ներկայացնում է կարծրատիպային և իրական կերպարների մասին պատմություն, որպեսզի նկարագրի հայկական կենցաղը։

Սյուժե 
Սիթքոմը պատմում է Ազիզյանների ընտանիքի մասին, որտեղ ընտանիքի հայր Գառնիկ Ազիզյանը հանդիսանում է միակ աշխատողը։ Նա ամեն օր հոգնած վիճակում գալիս է տուն և տեսնում է իր ընտանիքի կռիվները, վեճերը, և ընդհանուր առօրյան։ Գառնիկի կինը ՝ Ռուզաննան, լինելով տնային տնտեսուհի տանը ոչինչ չի անում, և իր օրը անցկացնում է սերիալներ դիտելով։ Նրանց ընտանիքի ավագ որդին ՝ Ազատը, միշտ փորձում է ինչ–որ մասնագիտություն ձեռք բերել, փորձելով բոլորը, նրա զույգ քույրը ՝ Մարին զբաղվում է Ինստագրամում բլոգգերությամբ, իսկ կրտսեր որդի Լևոնը սովորում է դպրոցում, պարբերաբար ծաղրելով ավագ եղբորը։ Պարբերաբար իրենց այցելում են նոր հարևաններ Ալիկը և Իրինան, որոնցից Ալիկը տնփեսայի կարգավիճակով ապրում է Իրինայի հետ միասին և հաճախ գտնվում է իր ավտոտնակում, իսկ Իրինան իրենց ընտանիքի գլխավոր որոշումներ կայացնողն է։

Կերպարներ

Տրիվիա 

 Համաձայն սերիաներից մեկի, դեպքերը տեղի են ունենում Երևանի ՝ Էրեբունի վարչական շրջանում։

Ազիզյանների տունը

Բլբուլյանները 
Ազիզյանների ավարտից հետո, 2021 թվականին Արմենիա ՀԸ–ով դուրս եկավ «Բլբուլյանները» սիթքոմը, որի առաջին սերիայում Ռուզաննան տեղափոխվում է Գառնիկի մոտ ՝ Դոնի Ռոստով քաղաք, որտեղ տեղափոխվել են նաև իր ընտանիքի մյուս անդամները, որտեղ նաև տեղափովում է իրենց հարևան Ալիկը։ Բլբուլյան Բուլիկը գնում է բնակարանը, և նշում իր գնումը, ինչի ընթացքում նա հանկարծամահ է լինում, թողնելով տունը որպես ժառանգություն իր երեխաներից մեկին։ Նրա երկու երեխաների ընտանիքները գալիս են բնակվելու այդ տանը և իրադարձությունները արդեն սկսում են պտտվել արդեն իրենց շուրջ։

«Բոլոլա» 
2023 թ․ սեպտեմբերից Արմենիա հեռուստաընկերությամբ եթեր դուրս եկավ «Բոլոլա» սիթքոմը։ Նրա տաղավարը հանդիսանում է Ազիզյանների բնակարանը, որտեղ մասսամբ վերանորոգում են իրականացրել — փոխել որոշակի գույներ, հիմնականում։ Առանձնապես ոչ մի վերագրում օրիգինալին այլևս չի մնացել։

Ծանոթագրություններ